《九日登翰苑台》
宋代·曾渊子

翰苑台边拂旧题，岁华荏苒壮心违。
看萸喜得亲长健，对菊犹心令未归。
秋水一江鸥共瘦，云山千里雁初飞。
宦情有暇无风雨，把酒相酬此会稀。

作者简介：曾渊子，字广微，一字留远，南丰（今属江西）人。理宗淳祐十年（一二五○）进士。知新昌县（《万姓统谱》卷五七）。迁右正言。度宗咸淳五年（一二六九）为监察御史（《宋史》卷四一六《马光祖传》）。恭帝德祐元年（一二七五）迁同知枢密院事、两浙安抚制置大使兼知临安府。劾罢，贬雷州。端宗在硐州即位，拜参知政事，广西宣谕使。宋亡，走安南。事见明弘治《抚州府志》卷二二、正德《建昌府志》卷一六。今录诗四首。